Lav et referat af nedenstående tekst:

Tekst:
Skoleelever fra 4A på Vester Mariendals Skole i Aalborg skulle onsdag lave perlearmbånd, som senere skal sælges til fordel for patienter, som venter på et nyt organ. - Tanken om at man hjælper andre er en dejlig følelse. Det kan jo en dag være mig selv eller min familie, der står med et organsvigt, siger Rosa Brinch Morgenstern fra 4A. Salget af armbånd og T-shirts skulle gerne kunne gøre at patientforeningen Organdonation Ja Tak kan uddele legater af 10.000 kroner til patienter på venteliste. - Når man er så syg, som man bliver, når man bliver ramt af organsvigt, så er det hele familiens liv, der bliver sat på pause. 10.000 kroner gør ikke en rask, men det kan gøre en forskel til at forsøde tilværelsen lidt, siger Lasse Heidelbach, administrerende direktør og stifter af Patientforeningen Organdonation Ja Tak. Hovedformålet med kampagnen er at få flere til at tage stilling til organdonation. - Vi håber jo, at børnene i dag går hjem og taler med deres forældre omkring organdonation, fordi de har haft en god oplevelse omkring det at laver perler. Vi håber jo på, at alle går ud og snakker om organdonation efter det her, så de kan få taget stilling, så vi kan redde nogle flere liv, siger Lasse Heidelbach.

Referat:
Der er mangel på organer i Danmark, og det betyder, at der lige nu er 450 patienter på venteliste til et nyt organ. Derfor har Patientforeningen Organdonation Ja Tak lavet et nyt initiativ for at hjælpe patienterne, imens de venter.